เหตุโจมตีในชายแดนภาคใต้ของประเทศไทย พ.ศ. 2566

ความไม่สงบในชายแดนภาคใต้ของประเทศไทย เป็นเหตุโจมตีในชายแดนภาคใต้ของประเทศไทยในปี พ.ศ. 2566 โดยเฉพาะ 4 จังหวัด คือ จังหวัดสงขลา จังหวัดปัตตานี จังหวัดยะลา และจังหวัดนราธิวาส ระหว่างรัฐไทยกับกลุ่มผู้ก่อความไม่สงบหลายกลุ่ม

## มกราคม
* 11 มกราคม – เกิดเหตุโจมตีชุดคุ้มครองตำบล อาสารักษาดินแดน บ้านไอร์แยง ตำบลศรีสาคร อำเภอศรีสาคร จังหวัดนราธิวาส ขณะขับขี่รถจักรยานยนต์กลับจากการคุ้มครองครู ส่งผลให้เจ้าหน้าที่เสียชีวิต 1 นาย ได้แก่ ฮัมดี มะกาแซะ และบาดเจ็บสาหัส 2 นาย
* 21 มกราคม – เกิดเหตุปะทะกลุ่มผู้ก่อความไม่สงบ บริเวณเทือกเขาตะเว ตำบลเชิงคีรี อำเภอศรีสาคร จังหวัดนราธิวาส ส่งผลให้กลุ่มผู้ก่อความไม่สงบเสียชีวิต 3 คน

## กุมภาพันธ์
* 17 กุมภาพันธ์ – เกิดเหตุระเบิดรถตำรวจสถานีตำรวจภูธรบันนังสตา อำเภอบันนังสตา จังหวัดยะลา ผู้ก่อความไม่สงบลงมือลอบวางเพลิง และวางวัตถุระเบิด เพื่อลวงให้เจ้าหน้าที่ตรวจสอบ ส่งผลให้ตำรวจเสียชีวิต 1 นาย ได้แก่ พันตำรวจตรี ประสาน คงประสิทธิ์ และบาดเจ็บ 4 นาย ได้แก่สิบตำรวจโท สุทัศน์ มูลเงิน, สิบตำรวจเอก ภาสกร คำดี, สิบตำรวจโท ไกรสีห์ โรจโนตม และจ่าสิบตรี สุวิทย์ ธนะวงค์
* 20 กุมภาพันธ์ – ที่จังหวัดนราธิวาสพบผู้เสียชีวิต 4 ราย ที่ตำบลแว้ง อำเภอแว้ง โดยทั้งหมดเสียชีวิตจากอาวุธปืน
* 21 กุมภาพันธ์ – เกิดเหตุปะทะผู้ก่อความความไม่สงบที่ตำบลบ้านแหร อำเภอธารโต จังหวัดยะลา ส่งผลให้ผู้ก่อความไม่สงบเสียชีวิต 1 คน

## มีนาคม
* 2 มีนาคม – เกิดเหตุโจมตีพลเมืองที่ตำบลเกาะสะท้อน อำเภอตากใบ จังหวัดนราธิวาส ส่งผลให้ยาการียา ลาเต๊ะ เสียชีวิต 1 คน ภายในวันเดียวกัน กลุ่มผู้ก่อความไม่สงบโจมตีฐานปฏิบัติการกองร้อยทหารพรานที่ 4906 บ้านไอร์กาแซ ตำบลศรีสาคร อำเภอศรีสาคร จังหวัดนราธิวาส กลุ่มผู้ก่อเหตุความไม่สงบขว้างไปป์บอมบ์และอาวุธปืนเอเค 47
* 3 มีนาคม – เกิดเหตุระเบิดรถยนต์คณะรองแม่ทัพภาคที่ 4 บริเวณถนนบ้านไอร์กาแซ ตำบลศรีสาคร อำเภอศรีสาคร จังหวัดนราธิวาส กลุ่มผู้ก่อความไม่สงบวางระเบิดประกอบถังแก๊สหุงต้ม ส่งผลให้เจ้าหน้าที่เสียชีวิต 2 นาย ได้แก่พันตรี ลิขิต วิทยประภารัตน์ และจ่าสิบเอก อิสระ เลิกนอก มีผู้ได้รับบาดเจ็บสาหัส 1 นาย ได้แก่สิบเอก ศักย์ศรณ์ สายน้ำ

## เมษายน
* 13 เมษายน – คนร้ายก่อเหตุกราดยิงและขว้างระเบิดที่หมู่ 1 ตำบลปะลุรู อำเภอสุไหงปาดี ตำรวจได้รับบาดเจ็บสามราย ได้แก่ สิบตำรวจตรี กิตติพงษ์ พรมเจียม, สิบตำรวจตรี ชวัลวิทย์ อันต๊ะวิชา และสิบตำรวจตรี พีรวิทย์ ดวงแก้ว
* 14 เมษายน – เกิดเหตุโจมตีหลายจุดชายแดนภาคใต้; เหตุระเบิดสะพานรถไฟสะเตงนอก อำเภอเมือง จังหวัดยะลา, เหตุโจมตีฐานหน่วยปฏิบัติการพิเศษ 21 อำเภอรือเสาะ จังหวัดนราธิวาส, เหตุโจมตีฐานหน่วยปฏิบัติการพิเศษสถานีรถไฟวัดช้างให้ อำเภอโคกโพธิ์ จังหวัดปัตตานี, เหตุโจมตีเจ้าหน้าที่บริเวณสถานีรถไฟโคกโพธิ์ อำเภอโคกโพธิ์ จังหวัดปัตตานี, เหตุโจมตีขว้างไปป์บอมบ์ฐานปฏิบัติการกองร้อยทหารพรานที่ 4107 อำเภอรามัน จังหวัดยะลา, และเหตุโจมตีฐานหน่วยปฏิบัติการพิเศษ 31 สถานีรถไฟเจาะไอร้อง อำเภอเจาะไอร้อง จังหวัดนราธิวาส ไม่มีการรายงานบาดเจ็บของเจ้าหน้าที่
* 19 เมษายน – เกิดเหตุโจมตีเจ้าหน้าที่ลาดตระเวนป้องกันเหตุ ในพื้นที่บ้านทุ่ง–บางเก่า ตำบลบางเก่า อำเภอสายบุรี จังหวัดปัตตานี ส่งผลให้ตำรวจบาดเจ็บ 8 นาย ในวันต่อมา เกิดเหตุปะทะฐานปฏิบัติการหมวดเฉพาะกิจหน่วยปฏิบัติการพิเศษยะลา 12 ไม่มีการรายงานบาดเจ็บของเจ้าหน้าที่

## พฤษภาคม

* 3 พฤษภาคม – เกิดเหตุโจมตีรถตำรวจสถานีตำรวจภูธรทุ่งยางแดงบริเวณทางแยกปากู ตำบลปากู อำเภอทุ่งยางแดง จังหวัดปัตตานี ส่งผลให้ตำรวจบาดเจ็บ 4 นาย ได้แก่ ร้อยตำรวจเอก เชาว์ รอดสวัสดิ์, ดาบตำรวจ อิทธิพัฒน์ บัวอนนท์, สิบตำรวจโท พิธี ศรีอ่อน และสิบตำรวจตรี มุสตากีน สันบากอ
* 12 พฤษภาคม – เกิดเหตุระเบิดเจ้าหน้าที่ลาดตระเวนบริเวณโรงเรียนบ้านเตาปูน ตำบลบันนังสตา อำเภอบันนังสตา จังหวัดยะลา ส่งผลให้ตำรวจเสียชีวิต 1 นาย ได้แก่ สิบเอก สมหมาย นาคสืบวงศ์ และบาดเจ็บสาหัส 3 นาย ได้แก่อาสาสมัครทหารพราน ณัฐพล อุปาทา อาสาสมัครทหารพราน โกมินทร์ สารภี และอาสาสมัครทหารพราน พรเจริญ หยกพูลผลดี ในขณะเดียวกัน มีเหตุก่อความไม่สงบ 23 จุดในชายแดนภาคใต้ อาทิ การวางเพลิงเสาไฟฟ้า การวางเพลิงเสาสัญญาณ และการแสดงออกทางสัญลักษณ์การเรียกร้องเอกราชของกลุ่มผู้ก่อความไม่สงบ

## มิถุนายน
*10 มิถุนายน – เจ้าหน้าที่ชุดปฏิบัติพิทักษ์พื้นที่กองร้อยทหารพรานที่ 4812 โดนกับระเบิดแบบเหยียบที่ตำบลมะรือโบออก อำเภอเจาะไอร้อง จังหวัดนราธิวาส เจ้าหน้าที่อาสาสมัครทหารพราน อาสือรี บูงอตันหยง ได้รับบาดเจ็บขาขวาขาด
* 11 มิถุนายน – ที่หมู่ 6 ตำบลนาประดู่ อำเภอโคกโพธิ์ จังหวัดปัตตานี ผู้ร้ายก่อเหตุใช้อาวุธปืนยิงถล่มเป็นเหตุให้สิบตำรวจโท พิจักษณ์ บัวแก้ว อายุ 22 ปี ผบ.หมู่ นปพ.ปัตตานี สภ.นาประดู่ เสียชีวิตทันที 
* 18 มิถุนายน – เกิดเหตุระเบิดบริเวณถนนอำเภอจะแนะ จังหวัดนราธิวาส ประชาชนถูกยิงด้วยเอ็ม 16 ส่งผลให้ประชาชนเสียชีวิต 1 คน ได้แก่เด่น หลีเหล็บ และบาดเจ็บ 2 คน
* 21 มิถุนายน – เกิดเหตุระเบิดชุดคุ้มครองตำบลตะโละดือรามัน อำเภอกะพ้อ จังหวัดปัตตานี เจ้าหน้าที่ทหารและอาสาสมัครรักษาดินแดนบาดเจ็บ 4 นาย

## กรกฎาคม
* 4 กรกฎาคม – ที่หมู่ที่ 3 ตำบลนาเกตุ อำเภอโคกโพธิ์ จังหวัดปัตตานี คนร้ายปะทะกับเจ้าหน้าที่ตำรวจและลงมือสังหารอาหมะกอซี หะยีเลาะ ผู้ช่วยผู้ใหญ่บ้านหมู่ที่ 3 จนถึงแก่ความตาย ในขณะที่คนร้ายเสียชีวิตในเหตุการณ์หนึ่งราย
* 15 กรกฎาคม – ที่ตำบลบาเจาะ อำเภอบันนังสตา คนร้ายลอบวางระเบิดส่งผลให้อาสาสมัครทหารพราน วันชัย มุทาสุขไพศาล เสียชีวิต มีผู้ได้รับบาดเจ็บสองราย ได้แก่อาสาสมัครทหารพราน วิมล จันทะคุณ และสิบเอก วิเชียร ปัญโญ

## สิงหาคม
*17 สิงหาคม – ที่หมู่ 2 ตำบลซากอ อำเภอศรีสาคร จังหวัดนราธิวาส เกิดเหตุโจมตีอาสาสมัครทหารพราน อุดมศักดิ์ เราตะพงษ์ เสียชีวิตและมีเจ้าหน้าที่บาดเจ็บสี่ราย
* 26 สิงหาคม – ที่ตำบลตลิ่งชัน อำเภอจะนะ จังหวัดสงขลา เกิดเหตุลอบสังหารอาลียะ โวะ จนถึงแก่ความตาย
* 28 สิงหาคม – บริเวณหน้าสำนักงานเทศบาลตำบลยะรัง หมู่ 3 อำเภอยะรัง จังหวัดปัตตานี คนร้ายได้สังหารเจ้าหน้าที่ตำรวจ 2 รายและอาสาสมัคร 2 ราย ดาบตำรวจ ตุแวเลาะ ลอมะ อส.ทพ.ชาญวิทย์ ดอเล็าะ อส.ทพ.ณรงค์ หระแก้ว และสิบตำรวจโท บุญนี ดือเระ มีตำรวจบาดเจ็บสาหัสสี่รายได้แก่ สิบตำรวจโท อิสมาแอ็น จิตหลัง สิบตำรวจโท ศราวุฒิ สูสัน สิบตำรวจตรี ธนทัต โชคมาก และสิบตำรวจตรีธวัช เส็นฤทธิ์ อายุ 25 ปี

## กันยายน
* 7 กันยายน – ที่หมู่ 4 ตำบลสากอ อำเภอสุไหงปาดี จังหวัดนราธิวาส อาสาสมัครทหารพราน ธนภัทร เหมมณี เสียชีวิตเนื่องจากเหยียบกับระเบิด

## ตุลาคม
* 1 ตุลาคม – ที่หมู่ 2 ตำบลรือเสาะออก อำเภอรือเสาะ คนร้ายกราดยิงด้วยอาวุธปืนทำให้อาสาสมัครทหารพราน บุญฤทธิ์ ศรีเจริญ ได้รับบาดเจ็บวันเดียวกันคนร้ายก่อเหตุความไม่สงบพร้อมกันในจังหวัดนราธิวาส จังหวัดปัตตานี และจังหวัดยะลา ที่หมู่ 5 ตำบลกะดุนง อำเภอสายบุรี จังหวัดปัตตานี คนร้ายก่อเหตุยิงฟีรฮัน โตะแซ ได้รับบาดเจ็บ

## พฤศจิกายน
* 9 พฤศจิกายน – ที่หมู่ 1 ตำบลตันหยงมัส อำเภอระแงะ จังหวัดนราธิวาส คนร้ายลอบวางระเบิดส่งผลให้อาสาสมัครทหารพราน แวหามะ วานิ เสียชีวิตและมีผู้ได้รับบาดเจ็บ 2 ราย ได้แก่ อาสาสมัครทหารพราน อัสรี สะแลแม และอาสาสมัครทหารพราน ซอบรี มะสา
* 12 พฤศจิกายน – ที่หมู่ 1 ตำบลสาวอ อำเภอรือเสาะ คนร้ายดักยิงอาสาสมัครทหารพราน เสรี หะซา จนถึงแก่ชีวิต

## ธันวาคม
*14 ธันวาคม – ที่หมู่ 2 ตำบลท่าม่วง อำเภอเทพา จังหวัดสงขลา อดุลย์ คาน นายกองค์การบริหารส่วนตำบลท่าม่วง ถูกคนร้ายใช้อาวุธปืนยิงจนเสียชีวิต
* 19 ธันวาคม – ที่หมู่ 10 ตำบลทุ่งตำเสา อำเภอหาดใหญ่ ศุทธวีร์ ขาวพิมาย ถูกคนร้ายยิงจนเสียชีวิต วันเดียวกันที่เทศบาลนครหาดใหญ่ คนร้ายก่อเหตุสังหารธารินี พรหมอินทร์
* 20 ธันวาคม – ที่หมู่ 1 ตำบลบาเจาะ อำเภอบันนังสตา อาลียะ อภิบาลแบ ถูกคนร้ายกราดยิงภายในบ้านจนเสียชีวิต
* 25 ธันวาคม – ที่ตำบลโคกโพธิ์ อำเภอโคกโพธิ์ จังหวัดปัตตานี คนร้ายก่อเหตุอุกอาจใช้อาวุธปืนยิงจ่าสิบโท จุลชาติ บุญชู จนถึงแก่ความตาย

## อ้างอิง

หมวดหมู่:ความไม่สงบในชายแดนภาคใต้ของประเทศไทย
หมวดหมู่:เหตุการณ์ในจังหวัดยะลา
หมวดหมู่:เหตุการณ์ในจังหวัดปัตตานี
หมวดหมู่:เหตุการณ์ในจังหวัดนราธิวาส
หมวดหมู่:เหตุการณ์ในจังหวัดสงขลา
หมวดหมู่:การก่อการร้ายในประเทศไทย
หมวดหมู่:ประเทศไทยในปี พ.ศ. 2566